ועדת העבודה, הרווחה והבריאות, כנסת 18, פרוטוקול מספר 467, 2011-03-28 12:50

חיים כץ: צהריים טובים.

חיים כץ: עדיין יום שני בשבוע, כ"ב באדר ב', 28 במרס 2011.

חיים כץ: אני מתכבד לפתוח את ישיבת ועדת העבודה, הרווחה והבריאות בנושא הודעת הסמים המסוכנים (שינוי התוספת הראשונה לפקודה), התשע"א-2011, פרוטוקול מס' 467.

חיים כץ: מי מציג את העניין?

חיים כץ: משרד הבריאות, בבקשה.

נילי חיון דיקמן: צהריים טובים.

נילי חיון דיקמן: אני מהלשכה המשפטית במשרד הבריאות.

נילי חיון דיקמן: אנחנו מבקשים להוסיף לרשימת החומרים המסוכנים בתוספת הראשונה חומרים נוספים.

נילי חיון דיקמן: יש כאן כמה חומרים בודדים וגם קבוצה של קנבינואידים סינתטיים שאנחנו רוצים להכניס אותם כקבוצה עם מספר פריטים.

נילי חיון דיקמן: נמצאים כאן אנשי אגף הרוקחות- -

חיים כץ: זה בסדר, זה בסדר.

חיים כץ: את מציגה את כולם, אז תציגי את כולם.

נילי חיון דיקמן: אם הוועדה מבקשת לקבל הסברים לגבי מהות החומרים, ההשפעות ותופעות הלוואי שמתלווים אליהם, אז נמצא כאן איש המקצוע שיוכל לפרט קצת על החומר, ומה הנימוקים להכנסתו.

נילי חיון דיקמן: אני רק יכולה להגיד שההכנסה הזאת המבוקשת מוצעת לאחר שהתקיים דיון ברשות למלחמה בסמים בוועדה הבין-משרדית לבחינת חומרים פסיכואקטיביים, והרשימה היא בהתאם להמלצות שניתנו על-ידי הוועדה.

חיים כץ: תודה רבה.

חיים כץ: ואם היא המליצה כל כך אז מה אני יכול לעשות?

חיים כץ: בבקשה, לפרוטוקול – שם ותפקיד.

חיים כץ: אם נכניס את החומרים לרשימה האסורה, מה אנחנו מונעים?

ישראל פיטוסי: אני מאגף הרוקחות, אני הרשות המוסמכת לסמים וגם לייבוא באגף הרוקחות.

ישראל פיטוסי: נחלק את החומרים שאנחנו רוצים להכניס היום לשלושה: הקבוצה של הקנבינואידים הסינתטיים שמוכרים בשם "ספייס" ו"מבסוטון".

חיים כץ: "מבסוטון" זה טוב.

חיים כץ: אתה לא רוצה שאנשים יהיו מבסוטון?

ישראל פיטוסי: לא, אנחנו לא רוצים.

ישראל פיטוסי: החומר הראשון זה אמינו-אינדאן שאנחנו מגלים שהוא מהמשפחה של האמפתמינים ומתחילים לגלות שמדקלמים אותו כמו אמפטמינים, זאת אומרת מוסיפים עוד כמה חלקים.

ישראל פיטוסי: לכן ביקשנו שגם הנגזרות של אמינו-אינדאן ייכללו בפקודה.

ישראל פיטוסי: חומר נוסף, שלישי, שגם הוא למעשה חומר ממריץ, והוא נגזרת מחומר שכבר במושב הקודם- -

צבי הנדל: אדוני היושב ראש, רוצה טעימה?

חיים כץ: אני אף פעם לא ראיתי כאלה דברים.

חיים כץ: לא ראיתי, לא השתמשתי- -

אברהם מיכאלי: אתה רואה מה קורה לח"כים שיוצאים מהכנסת?

חיים כץ: אתה רואה, הוא היה פעם חבר כנסת, ועכשיו הוא הפך לזה, וזה אחרי שהרסו לו הבית.

חיים כץ: לפני זה הוא לא היה.

חיים כץ: תכף אנחנו נראה מה זה "מבסוטון".

אברהם מיכאלי: ידיד יקר, ידיד יקר.

חיים כץ: סלח לי שהפרענו לך.

ישראל פיטוסי: זה מרוץ אחרי השעון עם במקרה של הקנבינואידים הסינתטיים, והרשימה היא ארוכה, ויכול להיות שנחזור בעוד כמה חודשים להוסיף עוד כמה חומרים.

ישראל פיטוסי: החומרים האלה נכנסו כבר בפקודות השונות בעולם, ובנוסף לכך הייתה התייחסות של הארגון הבינלאומי ברשות האו"ם – UNODC, שביקש מהמדינות לבחון את האפשרות להכניס את זה לפקודה שלהם או לפחות לפקח עליהם.

ישראל פיטוסי: זה מה שאנחנו עשינו, ובגאווה גדולה ובאחריות גם כן גדולה.

ישראל פיטוסי: כי החומרים האלה נפוצים מאוד וגורמים להרבה בעיות.

חיים כץ: כמה זמן לוקח להם לקחת את הדבר הזה?

חיים כץ: "מיסטר נייס".

חיים כץ: לשנות את השם ולמכור את זה תחת "מיסס נייס".

ישראל פיטוסי: מהרגע שזה יהיה בפקודה לא משנה השם, זה בפקודה.

קריאה: בגלל המשפחה אולי תסביר את הנושא המשפחתי פה.

צבי הנדל: אני אסביר.

חיים כץ: אתם בשותפות?

ישראל פיטוסי: בוודאי.

חיים כץ: אבל אתה לא יכול לנהל את הוועדה.

חיים כץ: אתה צריך להירשם לפריימריס, להתמודד, להיבחר – צבי, תסביר לו – להתמודד, להיבחר, להיבחר לכנסת, אחר כך לבקש להיות חבר בוועדה או יושב ראש הוועדה- -

צבי הנדל: אם יש לך ועד רציני מאחוריך- -

חיים כץ: אז הוא צריך לבוא לאיזשהו מקום עם ועד רציני מאחוריו.

ישראל פיטוסי: כן, אני בוועד העובדים.

חיים כץ: צבי הנדל הוא חבר כנסת לשעבר.

חיים כץ: פה זאת ועדת עבודה ורווחה; תציג את עצמך, בבקשה.

חיים כץ: מה אתה עושה, לפחות שאנחנו נדע.

צבי הנדל: יושב ראש הרשות למלחמה בסמים ואלכוהול.

חיים כץ: יפה.

צבי הנדל: זכיתי לעשות את זה.

חיים כץ: ממתי אתה?

צבי הנדל: שלושה-ארבעה חודשים, משהו כזה.

צבי הנדל: הסיפור הוא בעיקר מה שאתה שאלת – זאת הייתה התשובה שנים.

צבי הנדל: לקחו כל פעם את החומרים שיש לנו, הוסיפו עשב חדש, וזה כבר לא אותו דבר, זה כבר לא בסמים.

צבי הנדל: החוק הזה אחרי כל התיקונים שלו אמור לכסות את כל המשחקים האלה של החיתוכים – להוסיף טיפה, להוריד טיפה ולשנות שם.

צבי הנדל: הם ירדו לשורש ולא אוסרים רק את "מבסוטון", אלא את המשפחה שממנה הם מורכבים.

צבי הנדל: שלא אחר כך יכניסו את זה בשם אחר או בריכוז אחר.

צבי הנדל: בעינינו החוק הזה מאוד חשוב, ובאתי משום כבודם של העוסקים במלאכה כדי להגיד תודה, גם לכם, הוועדה.

צבי הנדל: לפעמים אתה רץ, ואתם לא יכולים לתאר לעצמכם כמה חיים אתם מצילים היום ברגע שהחוק הזה יוצא.

צבי הנדל: אני לא צוחק.

צבי הנדל: אני לא בעל מקצוע, אבל המבסוטונים האלה מבחינה בריאותית זה יותר גרוע- -

חיים כץ: מאחר שאנחנו מכירים את חשיבות העניין – הצו הזה הגיע לפה לפני שבוע.

צבי הנדל: אני יודע.

צבי הנדל: בשביל זה באתי להגיד תודה.

צבי הנדל: אני נחתי עכשיו מוינה, ובאתי להגיד לכם תודה.

חיים כץ: אתה גם מטייל, חשבתי שאתה רק סובל.

צבי הנדל: ועדת הסמים העולמית של האו"ם.

צבי הנדל: בקיצור, תודה.

צבי הנדל: יש פה החבר'ה שעוסקים במלאכה.

צבי הנדל: גם המשטרה – האיש אשר על המעבדות שבודק לנו את כל החומרים.

חיים כץ: מכירים אותו, הוא כבר היה פה.

צבי הנדל: תודה לכולם וגם לך.

חיים כץ: שם ותפקיד, בבקשה.

חיים כץ: איש אשר על המעבדות שבודק לנו את כל החומרים.

אודי וולף: אני ראש המעבדה האנליטית במז"פ.

אודי וולף: לפרוטוקול זה חשוב מאוד כי הרבה פעמים בעדויות שאני צריך להעיד בבתי משפט מחפשים עליי בגוגל ומוצאים את הדברים שנאמרו כאן בוועדה, ולכן חשוב לי שהם ייכתבו ולא שייתקעו.

חיים כץ: הכול מוקלט.

אודי וולף: אומרים לי: כשהכניסו את החומר לפקודה לא אמרת ככה וככה.

אודי וולף: אז אני שמח על הרשות שניתנה לי להגיד את הדברים, ואני בפירוש אומר את הדברים כדי שייכתבו ויירשמו בפרוטוקול.

אודי וולף: כמו שאמר ישראל מדובר כאן בשלוש קבוצות של חומרים שלכל אחת מהן יש מאפיינים שונים: הקבוצה הגדולה ביותר היא הקנבינואידים הסינתטיים.

אודי וולף: אלה חומרים סינתטיים שחלקם פותחו בישראל לפני כעשרים שנה על-ידי מומחים באוניברסיטה העברית.

אודי וולף: לא נמצא להם שום שימוש עד כה, ואז הם נשלפו מה"בוידעם".

אודי וולף: הם מיוצרים בחו"ל, ומוברחים לארץ כאבקה; מומסים ומרוססים על גבי חומר צמחי שקונים במחנה יהודה, בשוק תלפיות או בשוק הכרמל, והתערובת הצמחית הזאת היא מה שמונח ארוז כ"מבסוטון" או כ"נייס גיי" או דברים אחרים.

אודי וולף: זה נועד לפתור בעיית חוסר בשוק הסמים הישראלי בקיץ האחרון בחשיש ובקנבס בחומר צמחי, וזה היה המענה של אנשי הפיצוציות לשינוי הניכר שהוועדה הזאת קיבלה ונכנסת לתוקפו ב-19 באוגוסט שהוא יום חשוב מאוד מבחינתנו שבו הפכנו את פקודת הסמים מפקודה גנרית לפקודה שיש בה גם כמה משפחות.

אודי וולף: אני בטוח במאה אחוז שברגע שהחוק הזה ייכנס יהיו חומרים אחרים, גם מאותו סוג של קנבינואידים סינתטיים שנמצאים היום בעולם, ואני צופהש הם אלה שיובאו לארץ מכאן ולהבא.

אודי וולף: אין לדבר הזה סוף, כי בסופו של דבר גם החברים ההם רוצים וצריכים להתפרנס.

אודי וולף: הזכרתי את העניין של הפקודה הלא גנרית, כלומר הפקודה המשפחתית – חומר אחד כאן – 2 אמינו אינדאן – שהוא הראשון שמוצג כאן בסעיף 1.

אודי וולף: הוא דוגמה להוספה של משפחה כמשפחה חמישית על כל נגזרותיה, כפי שהתקבל בתיקון האחרון שהוועדה קיבלה משום שהחומר הזה חשוד על-ידינו – כבר הגיעו כמה סוגים שלו, כמה נגזרות שלו לארץ, נתפסו וזוהו על-ידי החברים שלי במעבדה.

אודי וולף: אנחנו יודעים שבאנגליה ובארצות נוספות נגזרות של החומר הזה משווקות בתחילה כסמים "חוקיים", ולאט-לאט מוכנסות לפקודות סמים ברחבי אירופה, וראוי שהם ייכנסו לפקודה כאן בארץ.

אודי וולף: החומר השלישי – מספר 2 בסעיפים שלנו – זה חומר שלכאורה אפשר היה להגיד שהוא כלול בפקודה מכוח סעיף הנגזרות המפורסם שהזכרתי גם אני כמה פעמים היום, מ-19 באוגוסט.

אודי וולף: אלא שיש מתחכמים מקרב סוחרי הסמים והמייצגים שלהם בבתי המשפט שאומרים שאם חומר מוכנס בצורה מפורשת לפקודה סימן שהוא לא היה כלול בה לפני כן, כי אחרת מדוע בחר המחוקק להכניס אותה לפקודה.

אודי וולף: חשוב להדגיש שכוונתנו בוועדה להכניס חומרים לפקודה כדי לא לבחון את הסוחרים בכימיה ולהגיד להם שהחומר הזה אסור מכוח העובדה שאיזשהו כימאי יושב במטה הארצי ומדבר הגיע למסקנה שהחומר הזה הוא נגזרת של סם מסוכן; אלא אם החומר הזה נתפס, והוא מפורסם, אז אנחנו נכניס אותו בשמו המפורש לפקודה.

אודי וולף: זה לא אומר שהחומר הזה היה אסור לפני כן, לפי הפקודה, אלא שעכשיו הוא נכנס בשמו המפורש.

חיים כץ: תודה רבה.

חיים כץ: אנחנו נעבור להקראה.

יאיר גלר: מילה אחת, ברשותך.

חיים כץ: מילה אחת.

יאיר גלר: תודה.

יאיר גלר: יאיר גלר, מנכ"ל הרשות למלחמה בסמים.

יאיר גלר: אנחנו מדברים על 3,000 פיצוציות.

יאיר גלר: אלה סמי פיצוציות, ומה שעובר פה מעבר לכל הכניסה לפקודת הסמים וההוצאה מהחוק הוא המסר שעובר לנוער ולהורים.

יאיר גלר: כי הילדים באים להורים ואומרים להם: אלה סמים חוקיים, עובדה שהמשטרה לא עושה שום דבר.

יאיר גלר: זה חשוב מאוד.

יאיר גלר: המסר השני הוא לבעלי הפיצוציות.

יאיר גלר: זאת מלחמת חורמה.

יאיר גלר: אסור לנו להניח להם לשנייה אחת.

יאיר גלר: משם יוצאת הרעה הזאת שנקראת אלכוהול בשעות הלילה ואלכוהול מזויף – ומיקי אריאל יכול לספר על זה.

יאיר גלר: ותרופות מזויפות- -

חיים כץ: בקטע של האלכוהול אני חושב שהייתי ראשון מציעי הצעת החוק לאיסור המכירה וראיתי את ההתנגדות – ניתן להם קצת, נקל עליהם- -

צבי הנדל: אחר כך הבנת כמה זה חשוב.

חיים כץ: למה הגשתי את הצעת החוק?

חיים כץ: אני נוסע לים כל שבת בבוקר ובדרך אני שומע את "פיגועי" שישי בערב.

חיים כץ: אמרתי, צריך לעשות לזה סוף.

חיים כץ: אבל דווקא מהמשטרה ומהסמים אמרו, לא, בוא נקל עליהם.

חיים כץ: אני הייתי מהמחמירים, אתה יודע.

חיים כץ: נקל, ניתן להם יותר שעות, לא ככה, לא ככה.

צבי הנדל: הדברים הקלים כביכול.

חיים כץ: הבנת מה אני מדבר?

צבי הנדל: אני יודע בדיוק.

חיים כץ: משעה 19:00 שלא תהיה מכירה.

חיים כץ: אמרו לי, למה מ-19:00, בוא נעשה מ-23:00.

צבי הנדל: אבל היום המשטרה מאוד מרוצה מזה, היא מבסוטית מהדברים הקטנים האלה שאסור לנסוע עם בקבוק פתוח, ומותר לשפוך בקבוק כזה.

צבי הנדל: הם אומרים שזה מצליח.

חיים כץ: הבן שלי אמר לי השבוע, דווקא, שהוא הלך לקנות עם חבר'ה ולא מכרו להם, והם אמרו – מי הכלב שהציע את החוק הזה.

יאיר גלר: המסר הזה הוא מאוד חשוב גם לבעלי הפיצוציות וגם לנוער ולהורים.

יאיר גלר: על כן אנחנו מאוד מבקשים את ההצבעה.

חיים כץ: בבקשה, אדוני.

מיקי אריאלי: היחידה לפשע פרמצבטי במשרד הבריאות.

מיקי אריאלי: הסבירו כאן על הקנבינואידים הסינתטיים, אבל משרד הבריאות ראה בזה דבר כל כך חשוב שהוציאו דף הסבר לחדרי מיון שהיו בהם ילדים מאושפזים בגלל החומרים "מבסוטון", "ספייס" וכולי, וגם חובת דיווח במקום מרכזי מכיוון שהמצב כל כך קשה בזה.

חיים כץ: אם זה כל כך חשוב בואו נקריא את זה כדי שנעביר את זה, אחרת לא עשינו כלום.

אברהם מיכאלי: אני מהקואליציה, אני מאשר את זה.

אברהם מיכאלי: להתראות.

צבי הנדל: להתראות.

איל בן ארי: הקראה: הודעת הסמים המסוכנים (שינוי התוספת הראשונה לפקודה), התשע"א – 2011 בתוקף סמכותי לפי סעיף 41 לפקודת הסמים המסוכנים [נוסח חדש], התשל"ג - 1973 (להלן- הפקודה), ובאישור ועדת העבודה, הרווחה והבריאות של הכנסת, אני מודיע לאמור:

חיים כץ: מי בעד?

חיים כץ: תודה רבה.

חיים כץ: הצבעה בעד הפקודה – רוב נגד – אין נמנעים – אין פקודת הסמים המסוכנים התקבלה.

חיים כץ: כל חברי הכנסת שנמצאים פה ויכולים להחליט, תומכים בכם ומברכים אתכם על המלחמה להוצאת הנגע הפסול הזה מבני הנוער ומהמשתמשים.

חיים כץ: תבורכו.

חיים כץ: תודה רבה, הישיבה נעולה.